Արյան Բեքայ

Արյան Բեքայ (, ), ալբանացի նախկին ֆուտբոլիստ, դարպասապահ։ «Անորտոսիս» ակումբի դարպասապահների մարզիչ։ Հանդես է եկել Ալբանիայի ազգային հավաքականում։

Կենսագրություն

Ակումբային կարիերա 

Իր մասնագիտական կարիերան սկսել է «Պարտիզանի» ակումբում 1994 թվականին։ 1994/95 և 1995/96 մրցաշրջաններում թիմի հետ դարձել է Ալբանիայի առաջնության բրոնզե մեդալակիր։ 1996/97 մրցաշրջանում թիմի կազմում դարձել է Ալբանիայի գավաթի առաջնության հաղթող։ «Պարտիզանի» ակումբի կազմում ընդհանուր առմամբ մասնակցել է առաջնության 37 խաղի։

1997 թվականից մինչև 2003 թվականը Արյան Բեքայը խաղացել է Հունաստանի Իրակլիոն քաղաքի ՕՖԻ ակումբում, որի կազմում անցկացրել է  121 հանդիպում և խփել 1 գոլ։ 2003 թվականի ամռանը տեղափոխվել է հունական մեկ այլ ակումբ՝ Նիկեա քաղաքի «Իոնիկոս» ակումբ, որի կազմում խաղացել է երեք տարի և մասնակցել 83 հանդիպման։

2006 թվականի ամռանը Բեքայը տեղափոխվել է կիպրական «Անորտոսիս» ակումբ։ 2006/07 մրցաշրջանում թիմի հետ հաղթել է Կիպրոսի գավաթի առաջնության եզրափակչում (3:2 հաշվով հաղթելով «Օմոնիա» ակումբին) և Կիպրոսի սուպերգավաթի առաջնությունում։ 2007 թվականի ամռանը «Անորտոսիսը» մասնակցել է եվրագավաթների որակավորման փուլերին. ակումբը հաղթել է մակեդոնական «Վարդար» և ռումինական «Կլուժ» ակումբներին, սակայն վերջին փուլում պարտություն է կրել անգլիական «Տոտենհեմ» ակումբից։

2007/08 մրցաշրջանում «Անորտոսիսը» հաղթել է Կիպրոսի առաջնությունում։ 2008 թվականի ամռանը ակումբը մասնակցել է Չեմպիոնների լիգայի որակավորման փուլին։ «Անորտոսիսը» հաղթել է հայկական «Փյունիկ», ավստրիական «Ռապիտ» ու հունական «Օլիմպիակոս» ակումբներին և անսպասելիորեն անցել է խմբային փուլ։ Բեքայը մասնակցել է 6 խաղի և բաց թողել 4 գոլ։ Խմբային փուլում «Անորտոսիսը» գրավել է վերջին տեղը՝ զիջելով գերմանական «Վերդեր», իտալական «Ինտեր» և հունական «Պանաթինաիկոս» ակումբներին։ Բեքայը մասնակցել է «Պանաիթալինոսի» դեմ միակ հաղթական խաղին (3:1)։ Խմբում Բեքայն անցկացրել է 5 խաղ և բաց թողել 6 գնդակ։ «Անորտոսիսի» կազմում Բեքայը մասնակցել է առաջնության 82 խաղերի։

2010 թվականի ամռանը Բեքայը տեղափոխվել է Նիկոսիայի «Օլիմպիակոս» ակումբ, որի կազմում մասնակցել է Կիպրոսի առաջնության 5 խաղերի։ 2011 թվականի հունվարին որպես ազատ գործական տեղափոխվել է Արադիպու քաղաքի «Էրմիս» ֆուտբոլային ակումբ, որտեղ էլ ավարտել է իր կարիերան։ 2011 թվականի սեպտեմբերի 1-ից աշխատում է որպես «Անորտոսիս» ակումբի դարպասապահների մարզիչ։

Կարիերան հավաքականում 

Ալբանիայի ազգային հավաքականում Բեքայը խաղացել է 1998 թվականից։ Այն բանից հետո, երբ Ֆոտո Ստրակոշան 2005 թվականին ավարտել է իր կարիերան, Արյան Բեքայը դարձել է հավաքականի հիմնական դարպասապահ։ 2011 թվականին ավարտել է իր կարիերան հավաքականում, որի կազմում անցկացրել էր 43 խաղ։

Ձեռքբերումներ

«Պարտիզանի» 

 Ալբանիայի առաջնության բրոնզե մեդալակիր (2) - 1994/95, 1995/96
 Ալբանիայի գավաթակիր (1) - 1996/97

«Անորտոսիս» 

 Կիպրոսի չեմպիոն (1) - 2007/08
 Կիպրոսի առաջնության արծաթե մեդալակիր (1) - 2009/10
 Կիպրոսի առաջնության բրոնզե մեդալակիր (2) - 2006/07, 2008/09
 Կիպրոսի գավաթակիր (1) - 2006/07
 Կիպրոսի գավաթի առաջնության եզրափակչի մասնակից (1) - 2007/08
 Կիպրոսի սուպերգավաթակիր (1) - 2007

Ծանոթագրություններ

Արտաքին հղումներ 
 
 Ֆուտբոլիստի էջը weltfussball.de կայքում 
 

Ալբանացի ֆուտբոլիստներ
Ֆուտբոլի դարպասապահներ
Ալբանիայի հավաքականի ֆուտբոլիստներ
Ֆուտբոլային մարզիչներ այբբենական կարգով
Օլիմպիակոս Նիկոսիայի ֆուտբոլիստներ